**Құрметті**

**Қазақстанның жоғары оқу**

**орындарының басшылары!**

Қоғамдық денсаулық сақтау ұлттық орталығы (*бұдан әрі – ҚДСҰО*) Сіздерге Қазақстан Республикасында жоғары білім беруді дамытуға қосып жатқан үлестеріңіз үшін өз құрметін білдіре отырып, келесіні хабарлайды.

Білетіндеріңіздей, Мемлекет басшысының халыққа Жолдауы аясында 2019 жыл Қазақстанда Жастар жылы деп жарияланған, өйткені қабылданатын барлықкүш-жігерлер ел болашағы үшін және қуатты мемлекет құруға бағытталған.

Қазақстан Республикасы 26 жыл бойы Дүниежүзілік денсаулық сақтау ұйымымен (*бұдан әрі – ДДҰ*) ынтымақтастықта жұмыс жасап келеді және «Баршаға денсаулық» жаһандық мақсатына қол жеткізуге үлкен көңіл бөледі.

ДДҰ-мен өзара іс-қимыл жасау шеңберінде ҚДСҰО базасында денсаулықты нығайту бойынша ДДҰ Ынтымақтасушы орталығы жұмыс істейді, оның қызметі қазақстандықтардың денсаулығын нығайту мәселелері бойынша қоғамды сектораралық ынтымақтастық жасауға, басқа елдердің денсаулықты сақтау және нығайту саласындағы тәжірибелерін жүйелендіруге, салауатты өмір салты ұлттық инфрақұрылымын қолдауға, негізгі қауіп факторларына, денсаулықтың мінез-құлықтық және әлеуметтік анықтаушыларына назар аударуға бағытталған.

ДДҰ-мен коллаборация үдерісінде ҚДСҰО сонымен қатар «Саламатты қалалар» жобасын іске асыруда, бұл жоба 30 жыл бойы үздік денсаулыққа қол жеткізу мақсатында қызмет етеді және бүкіл әлем бойынша ДДҰ аккредиттелген 31 ұлттық желіні және 1400-ден аса үлкен және кіші қалаларды біріктіреді.

«Қазақстанның саламатты қалалары мен өңірлері» жобасы халық денсаулығын нығайту саласында сарапшылық білімдер мен тәжірибенің ұлттық ресурсы ретінде әзірленген және қоғамдық денсаулық сақтау мүдделерін ұлттық және халықаралық деңгейлерде көтеруге арналған тұғырнама ретінде қызмет атқарады.

«Қазақстанның саламатты қалалары мен өңірлері» негізгі жобасына толықтыру ретінде «Саламатты университеттер», «Денсаулықты нығайтуға ықпалдасатын мектептер» және «Саламатты жұмыс орындары» қосалқы кіші жобалары іске асырылуға дайындалу үстінде, олардың мақсаты халықтың денсаулығын нығайтуға қолдау көрсету және денсаулықты жақсартуға ықпалдасатын ортаны құруға қала және өңір тұрғындарының өздерін тікелей қатыстыру болып табылады. ҚДСҰО мамандары ДДҰ-мен бірлесіп «Денсаулықты нығайтуға ықпалдасатын мектептер» кіші жобасын іске асыруда, оның шеңберінде техникалық консультация Қазақстан Республикасының 232 мектебінде жүргізіліп қойды.

«Саламатты университеттер» кіші жобасы университет мәдениетіне денсаулыққа бейілділік пен денсаулықты нығайтуға ықпалдасатын үдерістер мен құрылымдарды енгізуге бағытталған. Жастар, халықтың осал тобы ретінде қауіпті мінез-құлыққа бейім болып келеді - біз жастар арасында ішімдіктің, шылым шегудің кеңінен таралғанын, дұрыс тамақтану мәдениетінің жоқтығын және дене белсенділігінің өте төмен екендігін көріп отырмыз. Бұл жаста денсаулық негізі қаланады, ал денсаулыққа немқұрайлы қарау болашақта ауыр зардаптарға әкеледі. Сондықтан, аталған жоба өз денсаулығына қатысты сауаттылықты жоғарылатуға, жастар мен жасөспірімдер арасында жас ерекшеліктеріне байланысты пайда болатын қауіпті мінез-құлықтардың алдын алу үшін өз денсаулығына деген жауапкершілікті қалыптастыруға бағытталған.

Осыған байланысты,ҚДСҰО сарапшыларының республикамыздың жоғары оқу орындарының басшылары үшін өңірлерге шыға отырып, «Саламатты университеттер» кіші жобасын іске асыру аясында техникалық консультация жүргізуі жоспарланып отыр. Семинар барысында ЖОО-дағы жастардың денсаулықты нығайтуғақолданатын негізгі амал-тәсілдері мен қағидаттары, сонымен қатар «Саламатты университеттер» жобасын іске асыру жөніндегі Жол карта көрсетіледі. Техникалық консультацияның соңында университеттерге одан өткені жөнінде ҚДСҰО атынан сертификат берілетін болады.

Техникалық консультация жүргізуге өтінім берген алғашқы 3 ЖОО, жобаны ЖОО ішінде іске асыру кезінде әрі қарай ҚДСҰО сарапшыларынан әдістемелік сүйемелдеу мүмкіндігін, сондай-ақ Қазақстанның бір Денсаулық елшісінің қатысуымен көшпелі семинар өткізу мүмкіндігін алатын болады.

Толығырақ ақпаратты 8 7172 95 41 55 нөмірі бойынша хабарласа отырып және <https://hls.kz/> сайтынан біле аласыздар. Техникалық консультацияға қатысуға өтінімдер [healthycities.kz@gmail.com](mailto:healthycities.kz@gmail.com) мекенжайы бойынша қабылданады.

Біз Сіздерді аталған жобаны бірлесіп іске асыруға шақырамыз және біздің ынтымақтастық «Баршаға денсаулық» ДДҰ мақсатына қол жеткізуде жемісті нәтиже беретініне сенеміз.

**Құрметпен,**

**директордың м.а. Р. Сатывалдеев**